# Abril de 2006

Vejatz tanben: Març de 2006 - Mai de 2006 - 2006

# Actualitats del mes d'abril de 2006
## Dimenge 30 d'abril de 2006

* 30 d'abril, Serbia : fin de l'ultimatum pausat per l'Union Europèa (UE) a Serbia al subjècte de la captura e de la remesa a la « justícia internacionala » de Ratko Mladić.
* 30 d'abril, França : decès de Jean-François Revel.
* 30 d'abril, Païses Basses : en seguida dels planhs de sos vesins que crenhon per lor securitat, la deputada neerlandesa Ayaan Hirsi Ali menaçada de mòrt a recebut l'òrdre d'una cort de justícia de mudar d’aicí a 4 meses.

## Dimècres 19 d'abril de 2006

* 19 d'abril, Itàlia, eleccions legislativas : La Cort Suprèma de Cassacion italiana confirma la victòria a la Cambra dels Deputats de L'Union, dirigida per Romano Prodi, amb un total de 19 002 598 voses, sus la coalicion de l'Ostal de las libertats de Silvio Berlusconi amb 18 977 843 voses.

## Dimars 18 d'abril de 2006

* 18 d'abril, Los Angeles : Una femna es tocada per la pèsta bubonica. Es lo primièr cas de pèsta als Estats Units dempuèi 22 ans.
* 18 d'abril, San Francisco : la vila commemòra lo tèrratrem de 1906 e l'incendi que ne resultèt.

## Diluns 17 d'abril de 2006

* 17 d'abril, Mexic : Un autocarri transportant de toristas mexicans es tombat del naut d'un bauç de gaireben 200 m dins l'Estat de Veracruz, fasent almens 57 mòrts.
* 17 d'abril, Israèl : Un atemptat suicida perpetrat davant l'anciana gara rotièra de Tel Aviv fa 9 mòrts e 62 ferits. Es revendicat per las Brigadas dels martirs d'Al-Aqsa e lo Jihad islamic. Lo Hamas qualifica aquel acte de defensa legitima, mentre que Mahmoud Abbas lo condemna e fa apèl a l'ajuda de la comunautat internacionala.

## Dimars 11 d'abril de 2006

* Anonci de l'arrestacion en Sicília del cap suprèm de la mafia, Bernardo Provenzano, en fugida dempuèi quaranta dos ans.
* La sonda Venus Express a capitat son insercion en orbita a l'entorn de Vènus.
* Itàlia : Eleccions legislativas en Itàlia. Victòria oficiala de la coalicion de Romano Prodi.

## Diluns 10 d'abril de 2006

* Estats Units : los immigrats tornarmai dins la carrièra dins mai de 130 vilas americanas per reclamar una reforma ampla de l'immigracion e la regularizacion dels sens-papièrs.
* Índia : Un incendi provocat per un cortcircuit dins un magazin d'aparelhs electrodomestics dins lo nòrd de la vila de Meerut fa 51 mòrts e 100 ferits.
* Peró : Eleccion presidenciala, lo candidat nacionalista Ollanta Humala es en tèsta del primièr torn.
* Ongria : l'esquèrra en tèsta del primièr torn de las legislativas.

## Dimars 4 d'abril de 2006

* Canadà : Dobertura de la 39$^{ena}$ legislatura del Parlament de Canadà a Ottawa, amb la lectura del discors del Tròne legit per la Governairitz Generala Michaëlle Jean, e alestit pel primièr ministre Stephen Harper (Tèxt del discors disponible sus Wikisource).

## Diluns 3 d'abril de 2006

* Guinèa Bissau : Almens 60 soldats bissau-guinencs foguèron tuats e mai d'un autre ferit dempuèi lo començament dels afrontaments, lo 14 de març darrièr, entre l'armada bissau-guinenca e la branca armada del Movement de las fòrças democraticas de Casamança (MFDC)

## Dissabte 1$^{èr}$ d'abril de 2006

* Itàlia : Abdul Rahman arriba a Roma e merceja lo papa Beneset XVI e lo govèrn italian per l'aver aculhit alara qu'èra menaçat de mòrt dins son país.